Convocada la V edició de ‘La Traca’
12 de març de 2023

La cinquena edició del concurs de guions per a llargmetratges de comèdia, organitzat per l'associació EDAV (Escriptors de l’Audiovisual Valencià) amb la col·laboració de l'Ajuntament de l'Eliana, l'Institut Valencià de Cultura i Filmarket Hub, ha obert la seua convocatòria per a l'any 2023.

L'associació de guionistes de la Comunitat Valenciana ha creat aquest premi amb l'objectiu de contribuir a afavorir el desenvolupament de projectes audiovisuals, i en concret, la producció del gènere de comèdia en el qual el cinema espanyol compta amb una llarga tradició.

Podran presentar-se al certamen autors i autores majors d'edat, de qualsevol nacionalitat i residents en l'Estat Espanyol. El termini d'admissió de guions estarà obert fins al pròxim 2 de maig. Els guions hauran de ser originals, inèdits i per a llargmetratges de ficció de comèdia. Per a participar haurà de emplenar-se íntegrament i adjuntar la documentació requerida en aquest formulari. Les bases del concurs es poden consultar ací.

El premi està dotat de 2.000 euros, així com d'una subscripció gratuïta per temps il·limitat en el mercat online de la plataforma Filmarket Hub.